Diari Oficial de la Generalitat Valenciana


Sumari del DOGV 5456, del 22-02-2007 (2007/1064)

Informació pública de l'aprovació de les bases i convocatòria per a la provisió en propietat de dues places d'oficial de poliesportiu.
--------------------------------------------------------------------------------------------------------------------------------------

### Dades del document

Número de DOGV
:   5456

Data del DOGV
:   22-02-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/1064


Data del document
:   17-01-2007

Organisme emissor
:   Ajuntament de Carcaixent

Tipus de document
:   Convocatòria

Anàlisi jurídica

 Descriptors 

:   * Carcaixent
    * administració local
    * educació física
    * concurs administratiu

L'Ajuntament de Carcaixent, per mitjà de Decret d'Alcaldia 157/2007, de data 17 de gener de 2007, va aprovar les següents bases i la convocatòria per a la provisió en propietat de dues places d'oficial de poliesportiu:  
Bases específiques per a la provisió en propietat de dues places d'oficial de poliesportiu   
Base primera. Objecte de la convocatòria  
Denominació de la plaça: oficial de poliesportiu  
Nombre de places convocades: dos  
Naturalesa: funcionari  
Grup: D  
Escala: administració especial  
Subescala: de servicis especials  
Classe: personal d'oficis  
Sistema selectiu: concurs oposició (promoció interna)  
Lloc vacant: oficial de poliesportiu  
Nivell de coneixement del valencià: oral  
Base segona. Requisits del personal aspirant  
Requisits generals previstos en la base tercera de les bases generals municipals.  
Titulació exigida: Graduat Escolar, FP I o equivalent.  
Requisits específics:  
1. Tindre la condició de funcionari de carrera de l'Ajuntament de Carcaixent.  
2. Pertànyer al grup E de l'escala d'administració especial, subescala de servicis especials, classe personal d'oficis.  
3. Tindre una antiguitat de al menys dos anys en el grup des del que s'accedix.  
Base tercera. Presentació dels requisits i drets d'examen  
Lloc: les sol·licituds es presentaran en el Registre general de l'Ajuntament o en la forma que determina l'article 38.4 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.  
Termini: 20 dies naturals comptats a partir de l'endemà de la publicació de l'extracte de la convocatòria en el Boletín Oficial del Estado.  
Forma: per mitjà d'instància que se'ls facilitarà en les oficines municipals.  
Documents a aportar: els indicats per a cada cas en la base cinquena de les bases generals municipals, més fotocòpia compulsada del certificat de coneixements del valencià - nivell oral, expedit per la Junta Qualificadora de Coneixements de València, o equivalent.  
Cas de no aportar-se este certificat, l'aspirant haurà de sotmetre's a la prova obligatòria i eliminatòria de coneixements del valencià que s'indica en la base huitena (3).  
Òrgan a què es dirigiran: a l'Alcaldia Presidència de l'Ajuntament de Carcaixent.  
Import drets d'examen: 20'08 Euros  
Pagament: A l'entitat Ruralcaja, c/ Julián Ribera, 3, Carcaixent, compte: 3082 1265 03 8209334600  
Fent constar el nom de l'interessat i la plaça a què es presenta.  
Base quarta. Admissió d'aspirants  
El contingut d'esta base es regix pel que disposa la base sexta de les bases generals municipals i a més pel següent:  
La falta de justificació de l'abonament dels drets d'examen determinarà l'exclusió de l'aspirant.  
En cap cas la mera presentació i pagament en l'entitat col·laboradora suposarà substitució del tràmit de presentació, en temps i forma, de l'imprés de sol·licitud d'acord amb el que indica la base tercera.  
Base cinquena. Tribunals qualificadors  
El contingut d'esta base es regix pel que disposa la base setena de les bases generals municipals.  
Categoria del tribunal: tercera  
Base sisena. Començament i desenrotllament de les proves  
El contingut d'esta base es regix pel que disposa la base octava de les bases generals municipals, i a més pel següent:  
- Les persones aspirants perdran el dret a fer els exercicis quan es presenten en els llocs de celebració una vegada començades les proves o per no haver presentat, encara que siga per causes justificades. Quan es tracta de proves orals o altres de caràcter individual i successiu, el tribunal podrà apreciar les causes al·legades i admetre l'aspirant, sempre que estes no hagen finalitzat i esta admissió no menyscapte el principi d'igualtat amb la resta d'aspirants.  
Base setena. Sistema selectiu i qualificació dels exercicis  
El sistema selectiu serà el de concurs oposició (promoció interna).  
La qualificació es regirà pel que disposa la base desena de les bases generals municipals.  
De conformitat amb el que preveu l'article 37.5 del Decret 33/1999, de 9 de març, s'eximix als participants d'efectuar la prova de coneixements sobre matèries comunes, per considerar-los ja acreditats.  
Base huitena  
A) Fase d'oposició  
Primer exercici. De caràcter obligatori i eliminatori  
Consistirà en la realització d'una prova de coneixements referida als continguts del programa del temari específic que figura en el programa annex, a través d'un qüestionari de 20 preguntes, en forma de test i amb tres respostes alternatives, amb una duració mínima de 30 minuts, a determinar pel tribunal.  
Cada pregunta contestada correctament es puntuarà amb 0,50 punts. Les contestades erròniament tindran una penalització de 1/3 sobre les correctes (-0,166). En cap cas el nombre de preguntes sense contestar o contestades en més d'una de les alternatives podran superar el límit de 6 (30%), en este cas, l'aspirant serà qualificat com no apte i automàticament eliminat del procés selectiu.  
Este exercici es puntuarà fins a un màxim de 10 punts, i quedaran eliminats els aspirants que no aconseguisquen els 5 punts.  
Segon exercici. De caràcter obligatori i eliminatori  
Consistirà a efectuar una prova pràctica sobre un o diversos treballs específics relacionats amb la plaça convocada, que plantejarà el tribunal immediatament abans del començament de l'exercici i amb la duració que este determine. Es valoraran la rapidesa, correcció i iniciativa en l'execució dels treballs proposats.  
Este exercici es puntuarà fins a un màxim de 10 punts, i quedaran eliminats els aspirants que no aconseguisquen els 5 punts.  
Tercer exercici. De caràcter obligatori i eliminatori  
Consistirà en la realització d'unes proves sobre coneixement del valencià, de naturalesa equivalent a l'exigit per la Junta Qualificadora de Coneixements de València per al nivell oral.  
La prova es qualificarà amb apte i no apte. No podran passar a la següent prova els que no aconseguisquen la qualificació d'apte.  
Quedaran exempts de realitzar esta prova, i per tant es consideren aptes, els que hagen aportat el certificat indicat en l'apartat "Documents a aportar" de la base tercera.  
B) Fase de concurs  
Els aspirants que hagen superat tots els exercicis eliminatoris de la fase d'oposició, hauran de presentar en el termini de 10 dies hàbils, la documentació acreditativa dels mèrits i experiència que al·leguen per a ser valorats segons el següent  
barem  
1. Servicis prestats: fins a un màxim de 5 punts.  
Es valoraran a raó de 0,25 punts per any complet de servicis en el mateix grup de funcionaris o en els grups immediatament inferiors, i 0,10 punts quan es tracte dels restants grups.  
2. Experiència: fins a un màxim de 6 punts.  
Es valorarà a raó d'1 punt per any complet realitzant funcions semblants a les que haurà d'exercir en la plaça convocada, en l'administració pública.  
3. Cursos: fins a un màxim d'1 punts.  
Es valoraran aquells cursos de formació i perfeccionament que tinguen relació amb temes de caràcter general de l'administració pública o amb les funcions a exercir, que hagen sigut organitzats per l'Institut Valencià d'Administració Pública, per escoles de formació de funcionaris, per universitats, o qualsevol altre curs homologat per l'Instituto Valenciano de Administración Pública, segons el següent criteri:  
- Cursos de duració igual o superior a 100 hores: 1 punts.  
- Cursos de 75 o més hores i menys de 100 hores: 0,75 punts.  
- Cursos de 50 o més hores i menys de 75 hores: 0,50 punts.  
- Cursos de 25 o més hores i menys de 50 hores: 0,20 punts.  
- Resta de cursos, amb un mínim de 15 hores: 0,10 punts.  
4. Coneixements del valencià: fins a un màxim de 2 punts.  
El coneixement del valencià acreditat amb un certificat oficial de la Junta Qualificadora de Coneixements del Valencià, o equivalent, sempre que siga superior a l'exigible per al lloc  
convocat, es valorarà segons el següent criteri:   
- Certificat de grau elemental: 1 punt.  
- Certificat de grau mitjà: 1,5 punts.  
- Certificat de grau superior: 2 punts.  
No acumulables els uns als altres, és a dir, en el supòsit d'estar en possessió de diversos certificats respecte d'això, tan sols es valorarà el de major puntuació.  
4. Entrevista: fins a un màxim d'1 punt.  
Serà obligatòria i es realitzarà davant del tribunal qualificador, i es valorarà l'actitud, la idoneïtat i l'aptitud dels aspirants, en relació amb les funcions a desenrotllar.  
Base novena. Publicitat de les qualificacions, llista i proposta d'aprovats pel tribunal. Presentació de documents, nomenament i presa de possessió.  
El contingut d'esta base es regix pel que disposa les bases desena, onze, dotze, tretze i catorze de les generals municipals.  
Base deu. En tot allò que no estiga previst en estes bases específiques, s'estarà al que disposen les bases generals aprovades per Decret d'Alcaldia número 940/2000, de data 22 de maig de 2000, publicades en el Butlletí Oficial de la Província de València, número 134 de 7 de juny de 2000 i en el Diari Oficial de la Generalitat Valenciana número 3.777, de 22 de juny de 2000.  
Base onze   
1. Contra les presents bases específiques, que posen fi a la via administrativa, podrà interposar-se en el termini de dos mesos, recurs contenciós administratiu davant del Tribunal Superior de Justícia de la Comunitat Valenciana, de conformitat amb l'article 46 de la vigent Llei Reguladora de la Jurisdicció Contenciosa Administrativa; sense perjuí de la possibilitat d'utilitzar prèviament, amb caràcter potestatiu, el recurs de reposició davant de l'Alcaldia Presidència.  
2. Estes bases específiques, així com les generals, es troben a disposició de les persones interessades en les dependències municipals, en hores d'oficina.  
Programa annex  
Matèries específiques relacionades amb el lloc de treball  
Tema 1. Prevenció de riscos laborals: drets i obligacions dels treballadors en matèria de prevenció de riscos. El Comité de Seguretat i Salut.  
Tema 2. Principals riscos per a la seguretat i la salut en les activitats de manteniment d'instal·lacions esportives i mesures preventives a adoptar en cada cas.  
Tema 3. El poliesportiu municipal: instal·lacions esportives i auxiliars que disposa. Característiques de les instal·lacions més comunes.  
Tema 4. Arbres, arbustos i gespa en les instal·lacions esportives. Descripció i manteniment.  
Tema 5. Xicoteta maquinària d'ús comú en les labors habituals de manteniment del poliesportiu municipal. Descripció i maneig.  
Tema 6. La neteja integral de les instal·lacions esportives i auxiliars del poliesportiu. Elements causants de la brutícia i formes d'eliminar-la.  
Tema 7. Regulació, control i seguretat en les instal·lacions d'aigua. Especial consideració de les operacions de manteniment de la piscina descoberta.  
Tema 8. Operacions bàsiques de manteniment de les instal·lacions elèctriques del poliesportiu.  
Tema 9. Operacions bàsiques de manteniment obra en les instal·lacions del poliesportiu.  
Tema 10. Operacions bàsiques de manteniment de pintura i fusteria en les instal·lacions del poliesportiu.  
Tema 11. Funcions generals del personal del poliesportiu en relació a l'atenció dels usuaris de les instal·lacions i servicis esportius.  
Tema 12. Control i vigilància del poliesportiu. Mesures de seguretat instal·lades.  
Tema 13. Principals activitats esportives que es desenrotllen en el poliesportiu municipal. Funcions especifiques del personal municipal en relació amb estes activitats.  
Tema 14. Altres esdeveniments que se celebren en les instal·lacions del poliesportiu. Funcions especifiques del personal municipal en relació amb dites activitats.  
Tema 15. Altres instal·lacions esportives municipals: ubicació i característiques.  
Carcaixent, 17 de gener de 2007.- L'alcaldessa: Lola Botella Arbona. El secretari: Antonio Castillo Guerrero del Peñón.